Diari Oficial de la Generalitat Valenciana


Sumari del DOGV 7258, del 22-04-2014 (2014/3350)

Notificació de la interlocutòria dictada en el procediment de mesures provisionals coetànies número 314/2013.
-------------------------------------------------------------------------------------------------------------

### Dades del document

Número de DOGV
:   7258

Data del DOGV
:   22-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3350


Organisme emissor
:   Jutjat de Primera Instància Número 2 d'Orihuela

Tipus de document
:   Anunci

Notificació de la interlocutòria dictada en el procediment de mesures provisionals coetànies número 314/2013. [2014/3350]  
Peça de mesures provisionals coetànies 000314/2013  
Demandant: Melida Labanda Chamba.  
Procuradora: María Ferrandis Montoliu.  
Demandat: Luis Ángel Brito Romero.  
Procurador/a: -  
En el procediment esmentat s'ha dictat la interlocutòria que, literalment, és com seguix:  
  
«Interlocutòria número 312  
Jutge que la dicta: Alfonso Carlos Aliaga Casanova.   
Lloc: Orihuela.  
Data: 12 de juliol de 2013.  
  
Antecedents de fet  
  
Primer. La procuradora María Ferrandis Montoliu, en nom i representació de Melida Labanda Chamba, va presentar una sol·licitud de mesures matrimonials contra Luis Ángel Brito Romero, tramitada amb el número indicat en l'encapçalament d'esta resolució, en la qual se sol·licitava, a l'empara de l'article 773 de la Llei d'Enjudiciament Civil, l'adopció d'una sèrie de mesures en relació amb els fills comuns, i es van convocar les parts per a la compareixença prevista en l'article 771 de la Llei d'Enjudiciament Civil.  
Segon. La compareixença assenyalada per al dia d'ahir va tindre lloc amb el resultat següent:  
La lletrada de la part actora es va ratificar en la seua demanda, i va sol·licitar la recepció del plet a prova.  
No va comparéixer el demandat, que va ser declarat en rebel·lia.  
Va comparéixer el ministeri fiscal, que es va oposar de resultes de la prova.  
La peça es va rebre a prova.  
La part actora va proposar la documental; el ministeri fiscal en va proposar la sol·licitada per ambdós parts i l'interrogatori de l'actora.  
Es va admetre tota la prova i després de practicada la prova i formulades les conclusions finals, el jutge va ordenar, d'ofici, l'esbrinament de la vida laboral, i una vegada efectuat este, va quedar l'expedient pendent de dictar una resolució.  
  
Fonaments de dret  
  
Primer. En primer lloc, per a l'adopció de les mesures provisionals que han de regir durant la tramitació del procediment matrimonial incoat cal ajustar-se, preferentment, i tal com establix l'article 103 del Codi Civil, a l'interés dels fills comuns i al que resulte més necessitat de protecció, ateses les circumstàncies personals i familiars que concórreguen en ambdós cònjuges; i en este sentit, el conjunt de la prova practicada en esta peça separada de mesures provisionals, i, en especial l'interrogatori a l'actora i la documental, són circumstàncies totes estes que aconsellen per ara, i sense perjuí del que resulte posteriorment, adoptar les mesures que es diran.  
En primer lloc, pertoca accedir a la custòdia de la mare i al règim de visites sol·licitat perquè el pare no s'ocupa del seu fill des de fa uns cinc anys. Però a pesar d'això, és beneficiós per al menor permetre-li la possibilitat de comunicació amb el pare.  
Quant a la pensió d'aliments, s'aprecia en la vida laboral que el demandat està en l'atur i no rep prestació per desocupació. Per tal motiu, hem de tindre en compte que la nostra Audiència Provincial fixa, com a mínim vital per a la pensió d'aliments a favor dels fills menors, la quantitat de 150 euros. N'hi ha prou a citar, per totes, la Sentència de l'Audiència Provincial d'Alacant, Secció novena, de 14 d'abril de 2011, que expressament assenyala que "Esta Audiència Provincial fixa l'anomenat mínim vital en la suma de 150 mensuals per fill, així la Sentència de l'Audiència Provincial d'Alacant, Secció Quarta, de 4 de maig de 2006, i també les sentències d'esta Sala de 16 de febrer de 2009, 12 de març de 2009 i 8 de juny de 2009, quan disposen que ?pensió d'aliments per l'import de cent cinquanta euros mensuals (150 €/mes), que cal pagar de forma anticipada dins dels cinc primers dies de cada mes, en el compte que a este efecte es designe, i haurà d'actualitzar-se esta quantitat anualment de conformitat amb les variacions que puga experimentar l'índex de preus de consum d'acord amb els índexs publicats per l'Institut Nacional d'Estadística o organisme que puga substituir-lo. Quantitat que es considera més ajustada a les circumstància concurrents en els termes de l'article 146 del Codi Civil, i que està, d'altra banda, incardinada dins dels marges que este tribunal associa al mínim vital?. Mínim vital que es considera exigible fins i tot de persones en situació provada d'atur?. En virtut d'això, dispose:   
  
Que durant la tramitació del procediment matrimonial que es tramita regisquen com a mesures provisionals les següents:  
Atribuïsc a la mare la guarda i custòdia de la filla menor I. I. B. L.  
  
Fixe com a règim de visites a favor del pare els caps de setmana alterns des de les 19.00 hores del divendres fins a les 19.00 hores del diumenge.  
Establisc en concepte aliments per a la progènie la quantitat de 150 euros, la qual serà satisfeta exclusivament pel pare entre els dies 1 i 5 de cada mes i per anticipat, quantitat que serà actualitzada anualment d'acord amb les variacions de l'índex de preus de consum, de manera automàtica i sense necessitat d'un nou pronunciament judicial (primera actualització, 1 de juliol de 2014); sense perjuí que les despeses excepcionals siguen satisfets a mitges.   
Les despeses extraordinàries han de ser consensuades per ambdós progenitors, els quals han notificar-les abans que es realitzen (llevat d'una urgència inajornable), i s'entendran acceptades si el contrari no s'hi oposa en els 10 dies següents. En cas de discrepància, qualsevol de les parts podrà acudir a l'arbitri judicial, i s'establirà la necessitat de la despesa d'acord amb l'article 156.2 del Codi Civil, sense un recurs ulterior.  
Notifiqueu-ho a les parts i al ministeri fiscal, advertint-los que contra esta interlocutòria no es pot interposar cap recurs.  
Ho pronuncie, mane i firme Alfonso Carlos Aliaga Casanova, magistrat jutge del Jutjat de Primera Instància número 2 d'esta ciutat i partit.»  
I atés que s'ignora el parador de Luis Ángel Brito Romero, estenc este edicte perquè valga de cèdula de notificació.  
  
  
Orihuela, 8 d'abril de 2014.- La secretària judicial: Celia Mas Moscardó.